ms sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms id ms ms nl id id pl id id ms id ms ms id id de ms id ms id id id ms it ms id it ms id id it id ms id ms ms id id id id ms war ms ms ms id id ms id id id id ms ms id id id id ms id ms ms ms id eo id eo id ms sl ms ms id fi it fr ms it fr en id id hy hy hy ms ms en en en en en en en id ms ms id ms en id id jv ms id id it es id id en id ms ms ms ms ms ms
Faraj Berbau Selepas Bersalin? Awas! Ibu Perlu Tahu Tanda Bahaya Ini
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Miss V Bau Hanyir Lepas Lahirkan Anak? Jika Ada Tanda Ini, Kena Jumpa Doktor!
Ditulis oleh Asyikin Md Isa Disemak pada 23/12/2021
Disemak secara perubatan oleh Dr. Ahmad Wazir Aiman
Faraj berbau selepas bersalin boleh terjadi kepada mana-mana wanita. Walaupun ia keadaan normal selepas melahirkan anak, namun apabila mengalami tanda-tanda tertentu, bermakna anda perlu mendapatkan rawatan doktor segera!
Jom fahami lebih lanjut mengenai keadaan ini.
Untuk mendapatkan lebih banyak info tentang Kehamilan, sila dapatkannya di sini.
Punca faraj berbau selepas bersalin
Dalam tempoh selepas bersalin, aroma faraj akan berubah disebabkan beberapa faktor seperti pendarahan, kelembapan dan perubahan keseimbangan pH.
Secara amnya selepas melahirkan anak, rahim akan melalui proses pembersihan diri – melibatkan penyingkiran darah yang disebut lochia atau dalam masyarakat umum dikenali sebagai darah nifas.
Tempoh pendarahan ini berbeza bagi setiap wanita selepas beranak. Pun begitu, biasanya ia berlangsung selama 2 hingga 6 minggu selepas bersalin.
Bagi ibu yang bersalin caesar, pendarahan mungkin akan lebih lama kerana rahim mengambil sedikit masa untuk kembali ke ukuran asas.
Peringkat & jenis darah nifas selepas melahirkan anak
Sebelum mengetahui punca faraj berbau selepas bersalin, ayuh fahami terlebih dahulu peringkat dan jenis darah nifas yang akan dialami wanita selepas bersalin.
Darah nifas boleh dibahagikan kepada 3 peringkat berbeza selepas kelahiran anak, iaitu:
Berlaku dalam tempoh 2 hingga 5 hari selepas melahirkan anak. Ia merupakan peringkat pendarahan paling berat dan darah yang disingkirkan berwarna merah.
Anda juga mungkin akan melihat gumpalan darah semasa peringkat ini. Namun biasanya saiz gumpalan adalah kecil.
Merupakan peringkat kedua bagi darah nifas dan dalam keadaan normal, ia bukanlah punca faraj berbau selepas bersalin.
Pendarahan pada peringkat ini akan bermula selepas 4 atau 5 hari lochia rubra dan berlangsung sekitar 2 minggu.
Konsistensi darah adalah lebih ringan berbanding peringkat awal dengan warnanya seakan merah jambu muda.
Lochia alba akan berakhir apabila anda memasuki minggu ke-6 selepas bersalin. Pada peringkat ini pendarahan nifas akan berubah menjadi kekuningan atau putih dengan kehadiran tompokan merah sekali-sekala.
Darah nifas punca faraj berbau selepas bersalin
Lochia adalah darah jadi ia adalah normal untuk mengeluarkan bau ringan, seperti keadaan haid normal.
Biasanya kehilangan darah cenderung menyebabkan sedikit bau logam, tetapi ia tidaklah terlalu kuat sehingga menyebabkan ketidakselesaan.
Sekiranya bau yang wujud terlalu kuat sehingga menyebabkan anda berasa tidak selesa, anda disarankan untuk melakukan pemeriksaan perubatan.
Ia mungkin merupakan tanda jangkitan pada rahim, khususnya jika disertai rasa sakit pada abdomen.
Faktor darah nifas berbau
Sekiranya faraj berbau selepas bersalin seakan hanyir atau keluar lendir kehijauan mungkin menunjukkan tanda jangkitan, sama ada di dalam rahim atau sekitar koyakan faraj, kesan melahirkan bayi.
Antara tanda jangkitan yang boleh dikenal pasti adalah seperti:
Kesakitan atau rasa menyucuk pada perut
Jangkitan ini boleh menjadi berbahaya jika ibu tidak mendapatkan rawatan yang betul terutamanya apabila ia berlaku sekitar bahagian rahim.
Ini kerana ia boleh mengakibatkan komplikasi seperti pembekuan darah atau jangkitan pundi kencing.
Jangkitan ini juga boleh menyebabkan pendarahan selepas bersalin atau hemorrhage – cebisan plasenta yang menempel pada rahim dan menghalang proses penyembuhan. Keadaan ini sangat serius!
Berita baiknya, kebanyakan punca bau faraj yang berlaku pada ibu-ibu selepas bersalin boleh dirawat.
Faraj berbau selepas bersalin: Lakukan pemeriksaan doktor
Penjagaan kebersihan diri selama tempoh berpantang atau selepas bersalin amat penting untuk dititikberatkan, jadi kerapkan menukar pad dan dapatkan rehat secukupnya.
Namun sekiranya mengalami keadaan berikut, lakukan pemeriksaan doktor segera.
Faraj berbau selepas bersalin #1 Keluar gumpalan darah besar berterusan
Jika mengalami gumpalan darah besar selepas tempoh 24 jam pertama bersalin atau gumpalan darah berterusan selepas seminggu, sangat disarankan untuk anda melakukan pemeriksaan doktor.
Aliran darah nifas semakin banyak selepas melahirkan anak
Pendarahan nifas adalah berat untuk tempoh beberapa hari pertama dan berkurangan secara beransur-ansur.
Tetapi anda perlu melakukan pemeriksaan jika aliran darah tiba-tiba menjadi berat berbanding sebelumnya atau berterusan sebagai pendarahan berat untuk lebih daripada seminggu.
Darah nifas berbau pelik
Jika darah berbau pelik dan busuk, ia mungkin melibatkan jangkitan pada rahim atau jahitan perineum disebabkan koyakan faraj semasa melahirkan anak.
Jika bau ini kekal walaupun setelah mandi dan menukar pad, ia tanda amaran yang tidak boleh dipandang remeh! Perhatikan juga warna cecair yang dikeluarkan.
Faraj berbau selepas bersalin bersama kesakitan pada pelvis
Jangkitan pundi kencing atau masalah sembelit boleh menyebabkan kesakitan pelvis. Untuk kedua-dua kes, anda disarankan untuk minum air secukupnya dan melakukan pemeriksaan doktor.
Bagi keadaan serius disebabkan jangkitan pada rahim, ibu akan menggigil dan berasa tidak sihat.
Sekiranya wujud kebimbangan mengenai bau faraj selepas bersalin, jangan malu untuk bertanya kepada doktor, atau anda mungkin akan menyebabkan keadaan bertambah teruk!
Memantau kitaran haid, menentukan waktu kesuburan dan lebih membantu anda untuk merancang kehamilan dengan baik.
Memantau kitaran haid, menentukan waktu kesuburan dan lebih membantu anda untuk merancang kehamilan dengan baik.
Hari pertama haid terakhir anda
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Hello Health Group tidak menawarkan nasihat perubatan, diagnosis atau rawatan.
Pregnancy: Physical Changes After Delivery. https://my.clevelandclinic.org/health/articles/9682-pregnancy-physical-changes-after-delivery.
Labor and delivery, postpartum care. https://www.mayoclinic.org/healthy-lifestyle/labor-and-delivery/basics/labor-and-delivery/hlv-20049465.
6 Postpartum Symptoms You Shouldn’t Neglect. https://flo.health/being-a-mom/recovering-from-birth/postpartum-problems/postpartum-symptoms.
In the Weeks After Birth. https://en.hesperian.org/hhg/New_Where_There_Is_No_Doctor:In_the_Weeks_After_Birth.
Bleeding after birth: 10 things you need to know. https://www.nct.org.uk/life-parent/your-body-after-birth/bleeding-after-birth-10-things-you-need-know.
Vaginal delivery – discharge. https://medlineplus.gov/ency/patientinstructions/000628.htm.
Tiada Lagi Masalah Perut Menggeleber Selepas Bersalin! Nah, Cuba 9 Petua Ini, Tak Perlu Surgeri!
Ada Tempoh Kemurungan Normal Selepas Bersalin Anak; Seminggu, Sebulan @ Lebih Lama? Baca Kajian Ini
Ditulis oleh Asyikin Md Isa Disemak pada 23/12/2021
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.